APIE MELIORACIJOS STATINIŲ REMONTĄ IR REKONSTRUKCIJĄ

2024-iems metams Rokiškio rajono savivaldybei kaip ir kasmet skirtos dotacijos valstybei nuosavybės teise priklausančių melioracijos statinių ir melioracijos sistemų **remontui ir priežiūrai –** 287,2 tūkst. eurų. Iš šių lėšų vyks Kamajų seniūnijoje esančių 6,65 km melioracijos griovių ir juose esančių statinių remontas bei jau rekonstruotų griovių šienavimo darbai. Remonto darbų rangovas: AB „Anykščių melioracija“ ,kontaktinis asmuo – direktorius Gintaras Pauliukevičius (tel. Nr. (+370 614) 91 661). **Projekto schema pateikta 1 priede.**

Toliau vykdomi melioracijos griovių ir juose esančių statinių rekonstrukcijos darbai per Rokiškio rajono savivaldybės investicinius projektus. Bus tęsiami pernai pradėti 2 projektai pagal KKP priemonės „Investicijos į materialųjį turtą“, veiklos sritį „Parama žemės ūkio vandentvarkai“:

1. „Rokiškio rajono Apaščios, Lailūnų ir Gerkonių kadastrinių vietovių dalies melioracijos griovių ir juose esančių statinių rekonstravimas” (numatyta rekonstruoti apie 13,5 km magistralinių melioracijos griovių ir 1 tiltas);
2. „Rokiškio rajono Skemų ir Gindvilių kadastrinių vietovių dalies melioracijos griovių ir juose esančių statinių rekonstravimas“ (numatyta rekonstruoti apie 19 km magistralinių melioracijos griovių ir 1 tiltas)

Abu projektai turi būti įgyvendinti iki š. m. pabaigos. Rangovas – UAB ,,Biržų ranga”. Kontaktinis asmuo – statybos darbų vadovas Deimantas Simėnas, (tel. Nr. (+370 615) 53 275).

**Projektų schemos pateiktos 2-6 prieduose.**

Naujai pasirašyta finansavimo sutartis projektui „Rokiškio rajono dalies melioracijos griovių ir juose esančių statinių rekonstravimas“ pagal Lietuvos žemės ūkio ir kaimo plėtros 2023-2027 metų strateginio plano intervencinę priemonę „Investicijos į melioracijos sistemas“. Numatyta rekonstruoti apie 19,5 km melioracijos griovių ir 2 tiltus.

Melioracijos klausimams galite kreiptis į Žemės ūkio skyrių tel. Nr.: (+370 458) 51 686,

(+370 610) 09 586, el. paštu v.sirvydis@rokiskis.lt